Accident violent pe un drum din vestul țării
Sâmbătă, 4 mai, în jurul orei 10.25, polițiștii Serviciului Rutier Arad au fost sesizați despre un eveniment rutier pe raza localității Zimand Cuz.
Din primele cercetări a reieșit că o femeie de 66 de ani, în timp ce conducea un autoturism pe D.N. 79, ar fi pierdut controlul asupra direcției de deplasare, intrând în coliziune cu un alt autoturism, condus de un bărbat de 51 de ani, a transmis IPJ Arad.
În urma impactului a rezultat rănirea șoferiței de 66 de ani, care a fost transportată la spital.
Testarea cu aparatele din dotare a șoferului de 51 de ani a indicat că acesta nu consumase alcool sau alte substanțe, șoferiței urmând a-i fi recoltate probe biologice.
Cercetările sunt continuate într-un dosar penal, întocmit pentru vătămare corporală din culpă, în vederea stabilirii cauzelor și împrejurărilor producerii accidentului rutier.